Második regénye, a Rém hangosan és irtó közel 2005-ben jelent meg. Foer a 2001. szeptember 11-i eseményeket használta fel háttérként a 9 éves Oskar Schell története számára, aki megtanulja, hogyan dolgozza fel édesapjának a World Trade Centerben bekövetkezett halálát. A könyvben Foer számos nem hagyományos írási technikát használ, mint például a vizuális írás. A történet több, egymással összefüggő szálon fut, a könyvben ajtókilincsek képei és egyéb furcsaságok szerepelnek, végül pedig egy 14 oldala pörgetős füzettel végződik. Ezen technikák használata miatt Foert később a kritikusok részéről nagy elismerés és komoly kritikák egyaránt érték. Az ellentmondó kritikák ellenére a könyv remekül fogyott és több nyelvre is lefordították. Emellett a Warner Bros. filmstúdió révén film is készült a regényből, Stephen Daldry rendezésében, Scott Rudin produceri munkájával.